**27.07.2022(1)**

**E-pasta nosaukums**

Par maksājuma piešķiršanu un izlietošanu ģimenes ārsta praksē nodarbinātam (papildus darbiniekam)

**E-pasta teksts**

Nacionālais veselības dienests 21. jūlijā e-pasta vēstulē Jūs informēja, ka piemaksa par papildu (trešo) darbinieku tiek pagarināta līdz 2022.gada 31.decembrim.

Ņemot vērā, ka laicīgi nebija informācijas, vai tiks finansēts papildus (trešais) darbinieks, daļa ģimenes ārstu jau bija izbeigusi darba attiecības ar šo darbinieku.

Lai nerastos pārpratumi papildu darbinieka apmaksā, lūdzam **līdz 5. augustam** iesniegt teritoriālajā nodaļā  @vmnvd.gov.lv iesniegumu ar aktualizētu informāciju par šo darbinieku, kurā iekļauta šāda informācija:

•          darbinieka vārds, uzvārds, personas kods vai ārstniecības personas identifikators;

•          ja darbinieks ir ārstniecības persona, tad arī specialitātes kods, nosaukums;

•          slodzes apjoms;

•          datums, no kura darbinieks ir darba attiecībās ar praksi.

Vēršam Jūsu uzmanību, ka, pamatojoties uz Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 267.punktu, papildu darbinieku maksājam, ja iestāde nodrošina vakcināciju pret Covid-19.

Pielikumā: Kārtība par maksājuma piešķiršanu un izlietošanu ģimenes ārsta praksē nodarbinātam (papildus darbiniekam).

